EkBass/fiwiki-20250220-pages-articles huggingface dataset:
Trifluorimetyylifenyylipiperatsiini

3-trifluorimetyylifenyylipiperatsiini (TFMPP) on fenyylipiperatsiinien ryhmään kuuluva synteettinen psykoaktiivinen aine ja substituoitu piperatsiini. Sitä on myyty metyleenidioksimetamfetamiinin ("MDMA", "Ekstaasi") korvikkeena tai sen tilalla ainakin Yhdysvalloissa, yleensä muiden piperatsiinien kuten bentsyylipiperatsiinin (BZP) kanssa. 3-trifluorimetyylifenyylipiperatsiinilla on rooli ksenobioottina, ympäristökontaminanttina, psykotrooppisena lääkkeenä ja serotonergisenä agonistina. == Farmakologia == Kohde Ki (nM) Toiminto 5-HT1A 288 agonisti 5-HT1B 132 agonisti 5-HT1D 282 agonisti 5-HT2A 269 heikko osittaisagonisti tai antagonisti 5-HT2C 62 agonisti 5-HT3 2373 agonisti DAT N/D N/D NET N/D N/D SERT 121 serotoniinia vapauttava aine Baumann MH, Clark RD, Budzynski AG, Partilla JS, Blough BE, Rothman RB (March 2005). "N-substituted piperazines abused by humans mimic the molecular mechanism of 3,4-methylenedioxymethamphetamine (MDMA, or 'Ecstasy')". Neuropsychopharmacology. 30 (3): 550–60. doi:10.1038/sj.npp.1300585. PMID 15496938. S2CID 24217984.Robertson DW, Bloomquist W, Wong DT, Cohen ML (1992). "mCPP but not TFMPP is an antagonist at cardiac 5HT3 receptors". Life Sciences. 50 (8): 599–605. doi:10.1016/0024-3205(92)90372-V. PMID 1736030. == Sivuvaikutukset == Bentsyylipiperatsiinin ja 3-trifluorimetyylifenyylipiperatsiinin yhdistelmään on liitetty useita sivuvaikutuksia, kuten unettomuutta, ahdistusta, pahoinvointia ja oksentelua, päänsärkyä ja lihassärkyä, jotka voivat muistuttaa migreeniä, kohtauksia, impotenssia ja harvoin psykoosia. == Laki == === Suomi=== Ilmoitettu hallituksen asetuksessa kuluttajamarkkinoilta kielletyistä psykoaktiivisista aineista.https://www.finlex.fi/fi/laki/alkup/2015/20151129https://www.finlex.fi/fi/laki/alkup/2017/20170225https://www.finlex.fi/fi/laki/alkup/2021/20210733 == Johdannaiset == * Flibanseriini, lääke == Lähteet == == Aiheesta muualla == * 3-trifluorimetyylifenyylipiperatsiini PubChem-tietokannassa. * TFMPP Erowid- päihdetietokannassa. Luokka:Fenyylipiperatsiinit
Janne Jukkola

Janne Jukkola (s. 1977 Lohtaja) on suomalainen kokoomuslainen poliitikko ja kansanedustaja. Jukkola on Kokkolan kaupunginhallituksen 2. varapuheenjohtaja. Hän toimii myös juustomestarina perheyrityksessä. Jukkola valittiin eduskuntaan vuoden 2023 eduskuntavaaleissa. Jukkola harrastaa maanpuolustustoimintaa Keski-Pohjanmaan maakuntajoukoissa. Jukkola piti eduskuntavaalikampanjassaan esillä maaseudun ja metsien asiaa sekä huoltovarmuutta. == Lähteet == ==Aiheesta muualla== * Luokka:Kansallisen Kokoomuksen poliitikot Luokka:Kokkolan kaupunginvaltuutetut Luokka:Vaasan vaalipiiri Luokka:Suomalaiset yrittäjät Luokka:Vuonna 1977 syntyneet Luokka:Elävät henkilöt Luokka:Nykyiset kansanedustajat
André Berglönn

André Berglönn (s. 11. marraskuuta 1994 Ruotsi) on ruotsalais-unkarilainen jääpalloilija. Hän edustaa ruotsalaista GT/76:a. Berglönn on pelannut jääpallouransa pääosin 3. korkeimmalla sarjatasolla eli 1. Divisioonassa. Pääosin hän on edustanut Tukholman seudun seuroja eli juniorina Hammarbytä ja aikuisena Tellusta, AIK:ta, Djurgårdenia ja GT/76:ta. Näistä hän pelasi Telluksessa viisi Elitserien-ottelua kaudella 2016-2017. Sukujuuriensa perusteella Berglönn on saanut edustaa Unkaria kausilla 2021 ja 2023 MM- kisojen B-sarjassa. Hänet valittiin vuoden 2021 kisoissa B-sarjan parhaaksi puolustajaksi. ==Saavutukset== Maajoukkueessa * 2 kertaa MM-kisoissa Unkaria edustaen 2021 ja 2023. == Lähteet == *Bandysidan-sivusto ===Viitteet=== Luokka:Unkarilaiset jääpalloilijat Luokka:Ruotsalaiset jääpalloilijat Luokka:Vuonna 1994 syntyneet Luokka:Elävät henkilöt
Anne Rintamäki

Anne Rintamäki (s. 29. lokakuuta 1963 Lapua)https://www.perussuomalaiset.fi/kansanedustajat/anne- rintamaki/https://www.eduskunta.fi/FI/kansanedustajat/Sivut/1526.aspx on suomalainen perussuomalainen poliitikko. Rintamäki on Vaasan kaupunginvaltuuston ja -hallituksen jäsen ja Pohjanmaan aluevaltuutettu. Siviiliammatiltaan Rintamäki on poliisi ja yrittäjä. Hän toimii rikostutkijana Vaasan pääpoliisiasemalla. Hän on perustanut puolisonsa kanssa kaksi tapahtuma- ja ravintola-alan yritystä. Hänellä on neljä lasta. Rintamäki valittiin eduskuntaan vuoden 2023 eduskuntavaaleissa.https://www.is.fi/politiikka/art-2000009494316.html == Poliittinen toiminta == Rintamäki oli keskustan ehdokkaana vuoden 2019 eduskuntavaaleissa Vaasan vaalipiirissä, mutta ei päässyt eduskuntaan. Hän on ollut keskustan kunnanvaltuutettuna sekä Kauhavan valtuustossa että Vaasan valtuustossa. Vuonna 2020 hän erosi keskustasta ja loikkasi perussuomalaisiin. == Lähteet == Luokka:Perussuomalaiset poliitikot Luokka:Suomen Keskustan poliitikot Luokka:Kauhavan kaupunginvaltuutetut Luokka:Vaasan kaupunginvaltuutetut Luokka:Vaasan vaalipiiri Luokka:Suomalaiset poliisit Luokka:Suomalaiset yrittäjät Luokka:Nykyiset kansanedustajat Luokka:Pohjanmaan aluevaltuutetut Luokka:Vuonna 1963 syntyneet Luokka:Elävät henkilöt
Anna Laetitia Barbauld

Anna Laetitia Barbauld (20. kesäkuuta 1743 – 9. maaliskuuta 1825) oli englantilainen runoilija, toimittaja ja kirjailija, jonka tärkeimmät teokset liittyvät politiikkaan ja sosiaalisiin aiheisiin. Barbauld oli unitaariteologi John Aikinin tytär, ja eli ikävuodet 15–30 Warringtonissa, missä hänen isänsä opetti unitaarien akatemiassa. Isän kollegat rohkaisivat Annaa kehittämään kirjallisiia lahjojaan. Hänen ensimmäinen kokoelmansa "Poems" ilmestyi vuonna 1773 ja sai hyvän vastaanoton. Vuonna 1775 hän meni naimisiin ranskalaisen pappismiehen, Rochemont Barbauldin kanssa. He muuttivat Suffolkiin, missä mies perusti poikakoulun. Barbauld kirjoitti siellä lapsille tarkoitetun Jumalan teoista kertovan lukukirjan Hymns in Prose for Children, josta tuli erittäin suosittu - siitä otettiin 30 painosta vuoteen 1849 mennessä. Barbauld tunnetaan parhaiten virrestä “Life! I Know Not What Thou Art,” mutta hänen tärkeimpiin runoihinsa kuuluvat “Corsica” (1768) ja “The Invitation” (1773). Barbauldin romanttiset runot olivat keskeisiä romantiikan kirjallisuuden käynnistyessä Englannissa. Vuonna 1812 hän julkaisi sodanvastaisen runon nimeltä 1811. Sitä pidettiin epäisänmaallisena, ja Barbauld lopetti uransa siihen. == Lähteet == Luokka:Englantilaiset runoilijat Luokka:Vuonna 1743 syntyneet Luokka:Vuonna 1825 kuolleet Luokka:Romantiikan kirjailijat
Reinilä

Reinilä on muun muassa seuraavien suomalaisten henkilöiden sukunimi: * E. J. Reinilä ( (1879–1951), rehtori ja siirtolapuutarhatoiminnan uranuurtaja * Edit Reinilä-Hellman (1877–1935), kotitalousopettaja ja Kotiruoka-keittokirjan tekijä * Juhani Reinilä (1904–2002), sosiaalineuvos, rovasti ja päätoimittaja sekä Oulun Diakonissalaitoksen johtaja * Laura Reinilä (s. 1950), diplomaatti * Torsten Reinilä (1886–1964), juristi ja Oulun oikeuspormestari * Yrjö Reinilä (1916–2010), kaupunkineuvos ja Raahen kaupunginjohtaja.
Pia Sillanpää

Pia Sillanpää (o.s. Biskop, s. 11. helmikuutahttps://www.perussuomalaiset.fi/kansanedustajat/pia-sillanpaa/1978 Kokkola) on suomalainen perussuomalainen poliitikko ja kansanedustaja. Sillanpää on Keski-Pohjanmaan hyvinvointialuevaltuutettu ja hyvinvointialueen kansalliskielilautakunnan jäsen. Siviiliammatiltaan hän on kätilö ja synnytysvalmennuksia pitävä pienyrittäjä. Hänellä on kolme lasta. Sillanpää valittiin eduskuntaan vuoden 2023 eduskuntavaaleissa.https://www.is.fi/politiikka/art-2000009494316.html == Lähteet == Luokka:Perussuomalaiset poliitikot Luokka:Nykyiset kansanedustajat Luokka:Vaasan vaalipiiri Luokka:Suomalaiset kätilöt Luokka:Suomalaiset yrittäjät Luokka:Keski-Pohjanmaan aluevaltuutetut Luokka:Vuonna 1978 syntyneet Luokka:Elävät henkilöt
Hans Borgen

Hans Borgen (24. syyskuuta 1908 Fet – 12. syyskuuta 1983 Nord-Odal) oli norjalainen keskustapoliitikko. Hän istui suurkäräjillä 1950–1969 ja toimi Norjan maatalousministerinä lyhytaikaisessa Lyngin hallituksessa syksyllä 1963. ==Lähteet== ==Aiheesta muualla== * Hans Borgen Norjan suurkäräjien verkkosivuilla Luokka:Norjan maatalousministerit Luokka:Vuonna 1908 syntyneet Luokka:Vuonna 1983 kuolleet
Antti Kangas (kansanedustaja)

Antti Kangas (s. 12. tammikuuta 1987https://www.perussuomalaiset.fi/kansanedustajat/antti-kangas/ Sievihttps://www.eduskunta.fi/FI/kansanedustajat/Sivut/1535.aspx) on suomalainen perussuomalainen poliitikko. Siviiliammatiltaan Kangas on maatalousyrittäjä. Hän asuu Sievissä. Hänellä on avovaimo ja kolme lasta. Hän on kiinnostunut koneista ja moottoriurheilusta. Kangas valittiin eduskuntaan vuoden 2023 eduskuntavaaleissa.https://www.is.fi/politiikka/art-2000009494316.html == Poliittinen toiminta == Kangas on toiminut keskustalaisena kunnanvaltuutettuna. Myöhemmin hän liittyi perussuomalaisiin. Antti Kangas kertoi äänestävänsä Oulaskankaan yöpäivystyksen puolesta hallituksen esitystä vastaan, mutta hän jättäytyi pois äänestyksestä jossa Oulaskankaan päivystys lakkautettiin täpärästi 101-96. == Lähteet == Luokka:Perussuomalaiset poliitikot Luokka:Suomen Keskustan poliitikot Luokka:Sievin kunnanvaltuutetut Luokka:Oulun vaalipiiri Luokka:Suomalaiset yrittäjät Luokka:Suomalaiset maanviljelijät Luokka:Vuonna 1987 syntyneet Luokka:Elävät henkilöt Luokka:Nykyiset kansanedustajat
Onar Onarheim

Onar Selmer Onarheim (15. lokakuuta 1910 Kvinnherad – 2. huhtikuuta 1988 Stord) oli norjalainen Høyren poliitikko. Hän toimi Norjan kalastusministerinä Lyngin lyhytaikaisessa hallituksessa syksyllä 1963. Lisäksi hän oli Stordin pormestari 1954–1964 ja 1980–1982. Koulutukseltaan hän oli kemia-alan insinööri. ==Lähteet== ==Aiheesta muualla== * Onar Onarheim Norjan suurkäräjien verkkosivuilla Luokka:Norjan kalastusministerit Luokka:Norjan pormestarit Luokka:Norjalaiset insinöörit Luokka:Stord Luokka:Vuonna 1910 syntyneet Luokka:Vuonna 1988 kuolleet
Mikko Polvinen

Mikko Polvinen (s. 18. tammikuuta 1979 Kuhmo) on suomalainen perussuomalainen poliitikko. Polvinen on Kuhmon kaupunginhallituksen varapuheenjohtaja, maakuntavaltuuston puheenjohtaja ja Kainuun hyvinvointialueen kolmas varapuheenjohtaja. Koulutukseltaan Polvinen on insinööri (YAMK) ja siviiliammatiltaan ammatillinen opettaja. Hänellä on kaksi lasta, ja hän harrastaa metsästystä. Polvinen valittiin eduskuntaan vuoden 2023 eduskuntavaaleissa.https://www.is.fi/politiikka/art-2000009494316.html Käräjäoikeus määräsi hänet lähestymiskieltoon entisen puolisonsa suhteen sen jälkeen kun Polvinen oli häiriköinyt naista epäasiallisilla ja ahdistavilla viesteillä. Polvinen väitti käräjäoikeudelle, että osa viesteistä olisi väärennetty, mutta tätä oikeus ei uskonut. == Lähteet == Luokka:Perussuomalaiset poliitikot Luokka:Oulun vaalipiiri Luokka:Kuhmon kaupunginvaltuutetut Luokka:Suomalaiset insinöörit Luokka:Suomalaiset opettajat Luokka:Vuonna 1979 syntyneet Luokka:Elävät henkilöt Luokka:Nykyiset kansanedustajat Luokka:Kainuun aluevaltuutetut
Ester Boserup

Ester Talke Boserup (o.s. Børgesen; 18. toukokuuta 1910 Kööpenhamina, Tanska – 24. syyskuuta 1999 Geneve, Sveitsi) oli tanskalainen taloustieteilijä.B. L. Turner, II ja Marina Fischer-Kowalski: Ester Boserup: An interdisciplinary visionary relevant for sustainability, Proceedings of the National Academy of Sciences, 6.12.2010, viitattu 4.4.2023. == Ura == Boserup työskenteli Tanskan valtiolle vuosina 1935–1947 ja Yhdistyneiden kansakuntien Euroopan talouskomissiolle vuosina 1947–1965. Tämän jälkeen hän työskenteli Tanskassa konsulttina, useiden komiteoiden jäsenenä ja tiedekirjailijana. Boserupin merkittävimmät teokset olivat The Conditions of Agricultural Growth (1965) ja Woman's Role in Economic Development (1970). Ensimmäisessä hän esitti väestönkasvun johtavan maataloustuotannon kasvuun, koska väestönkasvu pakottaa ihmiset kehittämään ja omaksumaan uusia maatalouden tekniikoita. Jälkimmäisessä hän vaati yhteiskunnallisia kehitysohjelmia ottamaan paremmin huomioon naisten roolin kehitettävissä maissa. == Julkaisut == * Ester Boserup: The Conditions of Agricultural Growth: The Economics of Agrarian Change Under Population Pressure. Routledge, 1965. * Ester Boserup: Woman's Role in Economic Development. St. Martin's Press, 1970. * Ester Boserup ja Ignacy Sachs: Foreign Aid to Newly Independent Countries. Mouton, 1971. * Ester Boserup: Population and Technological Change: A Study of Long-Term Trends. University of Chicago Press, 1981. == Lähteet == Luokka:Tanskalaiset tieteilijät Luokka:Taloustieteilijät Luokka:Vuonna 1910 syntyneet Luokka:Vuonna 1999 kuolleet
Gjesdalbuen

Gjesdalbuen (lyh. GB) on norjalainen vuonna 1990 perustettu paikallislehti, jonka kotikunta on Gjesdal. Lehti ilmestyy torstaisin ja kuuluu Amedia- konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Gjesdal
Pia Hiltunen

Pia Hiltunen (s. 1991) on suomalainen poliitikko (sd.). Hiltunen valittiin ensimmäisissä eduskuntavaaleissaan kansanedustajaksi vuonna 2023 Oulun vaalipiiristä. Hän toimii kansanedustajana sivistysvaliokunnan ja lakivaliokunnan jäsenenä, sekä ympäristövaliokunnan varajäsenenä. Lisäksi Hiltunen toimii Oulun kaupunginvaltuutettuna. == Elämä == === Opinnot === Koulutukseltaan Hiltunen on kasvatustieteen maisteri (KM). Hiltunen on opiskellut tutkintonsa Oulun yliopistossa, taide- ja taitoainepainotteisessa luokanopettajakoulutusohjelmassa. Sen lisäksi Hiltunen on erikoistunut opetushallintoon, esi- ja alkuopetukseen, terveystietoon, liikuntaan sekä erityispedagogiikkaan. === Ura === Ennen valintaansa kansanedustajaksi Hiltunen työskenteli luokanopettajana Oulussa. Sen lisäksi Hiltunen on työskennellyt Otavalla oppimateriaalien markkinointi- ja kehittämistehtävissä. Hiltusella on myös työkokemusta asiakaspalvelu- ja liikunnanohjaustehtävistä. === Vapaa-aika === Nuorena Hiltunen on urheillut monipuolisesti. Harrastuksiin on kuuluneet mm. joukkuevoimistelu, telinevoimistelu, taitouinti, kilpacheerleader ja tanssi. Hiltunen on tanssinut SM- ja MM-tasolla asti. Hiltunen on opiskellut peruskouluaikansa liikuntaluokilla. Liikunta ja taideharrastukset kuuluvat edelleen hänen arkeensa. == Lähteet == Luokka:Suomen Sosialidemokraattisen Puolueen poliitikot Luokka:Oulun kaupunginvaltuutetut Luokka:Oulun vaalipiiri Luokka:Suomalaiset opettajat Luokka:Nykyiset kansanedustajat Luokka:Vuonna 1991 syntyneet Luokka:Elävät henkilöt
Timo Mehtälä

Timo Mehtälä (s. 1. joulukuuta 1965) on suomalainen keskustalainen poliitikko. Mehtälä on koulutukseltaan agrologi ja asuu Haapavedellä. Hän on toiminut maanviljelijänä pelto- ja lihatilalla yli 30 vuotta. Mehtälä on naimisissa, ja hänellä on 15 lasta, yhdeksän tytärtä ja kuusi poikaa. Mehtälä valittiin eduskuntaan vuoden 2023 eduskuntavaaleissa.https://www.is.fi/politiikka/art-2000009494316.html == Koulutus == Mehtälä opiskeli Haapajärven maatalousoppilaitoksesta agronomiksi vuonna 1986 ja suoritti tämän jälkeen varusmiespalveluksen Kauhavan lennostossa suorittaen reserviupseerin tutkinnon. == Ura == Mehtälä toimii omistamansa maatalousyritys TH Mehtälä Oy:n toimitusjohtajana. Aikaisemmin Mehtälä on toiminut myös maataloussihteerinä sekä sivutoimisena tuntiopettajana. == Näkemyksiä == === Sosiaali- ja terveydenhuolto === Mehtälä vastustaa huumeidenkäyttöhuoneiden käyttöönottoa. === Maahanmuutto === Mehtälä kannattaa työperäisen maahanmuuton määrän kasvattamista. == Lähteet == Luokka:Suomen Keskustan poliitikot Luokka:Oulun vaalipiiri Luokka:Suomalaiset maanviljelijät Luokka:Suomalaiset yrittäjät Luokka:Vuonna 1965 syntyneet Luokka:Elävät henkilöt Luokka:Nykyiset kansanedustajat
Olga Oinas-Panuma

Olga Oinas-Panuma (s. 1999 Pudasjärvi) on suomalainen keskustalainen poliitikko ja kansanedustaja. Oinas-Panuma on Pudasjärven kaupunginvaltuuston puheenjohtaja ja Pohjois-Pohjanmaan hyvinvointialueen aluevaltuuston jäsen sekä sen tulevaisuuslautakunnan jäsen. Siviiliammatiltaan Oinas-Panuma on toimittaja ja poronhoitaja. Hän opiskelee suomen kieltä ja politiikkatieteitä. Hän on filosofian maisteri. Oinas-Panuma valittiin eduskuntaan vuoden 2023 vaaleissa nuorimpana vaaleissa valittuna kansanedustajana. Oinas-Panuma on tulevaisuusvaliokunnan sekä työelämä- ja tasa-arvovaliokunnan jäsen. == Koulutus == Olga Oinas-Panuma on opiskellut Oulun yliopistossa suomen kieltä ja on koulutukseltaan filosofian maisteri. == Ura == Aikaisemmalta ammatiltaan Oinas-Panuma on talous- ja yhteiskuntatoimittaja. Tämän lisäksi hän on tehnyt töitä matkailualalla. Nykyisin Oinas-Panuma toimii kansanedustajana, Pudasjärven kaupunginvaltuuston puheenjohtajana, Pohjois-Pohjanmaan hyvinvointialueen aluevaltuutettuna sekä Kuntaliiton pienten kuntien neuvottelukunnan puheenjohtajana. == Vaalimenestys == === Kuntavaalit === * 2021: 157 ääntä (Pudasjärvi, valittiin) === Aluevaalit === * 2022: 895 ääntä (Pohjois-Pohjanmaan hyvinvointialue, valittiin) === Eduskuntavaalit === * 2023: 5173 ääntä (Oulun vaalipiiri, valittiin) == Lähteet == Luokka:Suomen Keskustan poliitikot Luokka:Nykyiset kansanedustajat Luokka:Pudasjärven kaupunginvaltuutetut Luokka:Oulun vaalipiiri Luokka:Suomalaiset toimittajat Luokka:Vuonna 1999 syntyneet Luokka:Elävät henkilöt Luokka:Pohjois-Pohjanmaan aluevaltuutetut
Alexa Grasso

Karen Alexa Grasso Montes (9. elokuuta 1993 Guadalajara) on meksikolainen vapaaottelija ja UFC:n kärpässarjan mestari. ==Ura== Grasso otteli uransa ensimmäisen ammattilaisottelunsa joulukuussa 2012, jolloin hän voitti Sandra del Rinconin. Vuonna 2013 Grasso voitti kolme ottelua. Syyskuussa 2014 Grasso teki debyyttinsä Invicta FC:ssä, kun hän otteli Invicta FC 8 -tapahtumassa Ashley Cumminsia vastaan. Grasso voitti ottelun yksimielisellä päätöksellä. Grasso otteli vielä kolmesti Invictassa: Invicta FC 10:ssä hän voitti Alida Grayn tyrmäyksellä, Invicta FC 11:ssä Mizuki Inouen yksimielisellä päätöksellä ja Invicta FC 18:ssa Jodie Esquibelin yksimielisellä päätöksellä. Elokuussa 2016 ilmoitettiin, että Grasso siirtyy ottelemaan UFC:hen. Hän kohtasi ensimmäisessä ottelussaan marraskuussa 2016 Heather Jo Clarkin. Grasso voitti ottelun yksimielisellä päätöksellä. Grasso koki uransa ensimmäisen tappion, kun hän hävisi helmikuussa 2017 Felice Herrigille. Herrig voitti yksimielisellä päätöksellä. Grasso kuitenkin palasi voittokantaan voitettuaan hajaäänituomiolla Randa Markosin saman vuoden elokuussa. Grasson vuoden 2018 ainoa ottelu päättyi tappioon Tatiana Suarezille, kun Suarez voitti kuristamalla Grasson ensimmäisessä erässä. Vuonna 2019 Grasso otteli kaksi ottelua. Hän voitti kesäkuussa Karolina Kowalkiewiczin yksimielisellä päätöksellä, mutta hävisi syyskuussa Carla Esparzalle enemmistöpäätöksellä. Grasson piti otella UFC 246 -tapahtumassa Claudia Gadelha vastaan, mutta hän painoi viisi paunaa painorajan yli. Ottelu jouduttiin perumaan, kun Nevadan urheilukomissio peruutti ottelun vedoten sääntöön, jonka mukaan korsisarjassa ottelijoiden painojen ero saa olla korkeintaan kolme paunaa. Grasso siirtyi tämän jälkeen ottelemaan painoluokkaa korkeammalle kärpässarjaan. Elokuussa 2020 Grasso otteli Ji Yeon Kimia vastaan voittaen ottelun yksimielisellä päätöksellä. Grasso voitti myös vuoden 2021 ainoan ottelunsa, kun hän oli Maycee Barberia parempi yksimielisellä päätöksellä. Vuoden 2022 ensimmäisessä ottelussaan Grasso kohtasi Joanne Woodin. Grasso voitti ottelun ensimmäisessä erässä luovutuksella. Saman vuoden lokakuussa Grasso voitti Viviane Araújon yksimielisellä päätöksellä. Maaliskuussa 2023 Grasso pääsi ottelemaan kärpässarjan mestaruudesta kirgisialais-perulaista Valentina Ševtšenkoa vastaan UFC 285:ssa. Grasso voitti ottelun neljännessä erässä, kun hän onnistui kuristamaan Ševtšenkon. ==Lähteet== Luokka:Meksikolaiset vapaaottelijat Luokka:Vuonna 1993 syntyneet Luokka:Elävät henkilöt
Andrea Leadsom

Andrea Jacqueline Leadsom (os. Salmon; s. 13. toukokuuta 1963) on brittiläinen konservatiivipuolueen poliitikko. Hän on istunut kansanedustajana Yhdistyneen kuningaskunnan alahuoneessa vuodesta 2010 lähtien sekä toiminut ympäristöministerinä, alahuoneen johtajana ja kauppaministerinä. Andrea Salmon syntyi Aylesburyssä. Hän opiskeli politiikan tutkimusta Warwickin yliopistossa ja valmistui vuonna 1987, minkä jälkeen hän aloitti työt Barclaysilla velkakirjakaupankäyjänä. Barclaysilla hän eteni projektijohtajaksi, kunnes hän vuonna 1997 siirtyi De Putron -rahastoyhtiön toimitusjohtajaksi. Vuosina 1999–2009 hän työskenteli Invesco Perpetual -sijoitusyhtiössä. Vuosina 2003–2007 Leadsom istui South Oxfordshiren hallintopiirin valtuustossa. Vuoden 2005 parlamenttivaaleissa hän pyrki alahuoneeseen Knowsley Southin vaalipiiristä, muttei tullut valituksi. Hänet valittiin alahuoneeseen vuoden 2010 vaaleissa South Northamptonshiren vaalipiiristä. Vuosina 2014–2015 hän toimi valtiovarainministeriössä taloussihteerinä eli käytännössä apulaisministerinä. Vuosina 2015–2016 hän toimi apulaisenergiaministerinä. Vuoden 2016 EU-kansanäänestyksessä Leadsom kannatti brexitiä eli Yhdistyneen kuningaskunnan eroa Euroopan unionista. David Cameronin erottua pääministerin virasta ja konservatiivipuolueen puheenjohtajan toimesta Leadsom asettui ehdolle puolueen puheenjohtajavaaliin. Häntä äänesti vaalin ensimmäisellä kierroksella 66 puolueen kansanedustajaa, minkä myötä hän sijoittui toiseksi. Hän eteni Theresa Mayn ja Michael Goven kanssa toiselle kierrokselle, jossa hän sai 84 ääntä. Ratkaisevassa äänestyksessä valinnan Leadsomin ja Mayn välillä olisivat tehneet konservatiivipuolueen jäsenet. Leadsom kuitenkin vetäytyi vaalista, ja Theresa Maystä tuli puolueen puheenjohtaja ja pääministeri. Vuosina 2016–2017 Leadsom toimi ympäristö-, ravinto- ja maaseutuministerinä. Vuosina 2017–2019 hän toimi alahuoneen johtajana. Vuosina 2019–2020 hän toimi kauppa-, energia- ja teollisuustrategiaministerinä. Vuonna 2019 Theresa Mayn eron jälkeen hän pyrki jälleen konservatiivipuolueen puheenjohtajaksi mutta sai puheenjohtajavaalin ensimmäisellä kierroksella vain 11 ääntä eikä edennyt toiselle kierrokselle. Vuoden 2022 kummassakin konservatiivipuolueen puheenjohtajavaalissa Leadsom tuki Penny Mordauntia ja toimi ensimmäisessä vaalissa tämän kampanjapäällikkönä. Vuonna 2021 Leadsom lyötiin Brittiläisen imperiumin ritarikunnan ritarikomentajaksi (DBE). == Lähteet == Luokka:Yhdistyneen kuningaskunnan konservatiivipuolueen poliitikot Luokka:Yhdistyneen kuningaskunnan ministerit Luokka:Yhdistyneen kuningaskunnan alahuoneen jäsenet Luokka:Vuonna 1963 syntyneet Luokka:Elävät henkilöt
Manuela Levorato

Manuela Levorato (s. 16. maaliskuuta 1977 Dolo) on italialainen pikajuoksija, joka kilpaili pääasiassa 100 metrillä ja 200 metrillä. Hän on pitänyt vuodesta 2001 lähtien hallussaan Italian naisten 100 metrin ennätystä 11,14. Levorato saavutti vuonna 1997 Italian 4 × 100 metrin viestijoukkueessa pronssia Barin Välimeren kilpailuissa ja Turun alle 23-vuotiaiden EM-kilpailuissa. Vuonna 1999 hän voitti Göteborgissa U23 Euroopan-mestaruuden sekä 100 metrillä että 200 metrillä. Levorato juoksi 4. heinäkuuta 2001 Lausannessa 100 metriä ajalla 11,14, joka on edelleen Italian naisten kaikkien aikojen ennätys. Saman vuoden Välimeren kilpailuissa Tunisissa hän sai 100 metrillä hopeaa häviten niukasti turkkilaiselle Nora Günerille. Münchenin EM-kilpailuissa 2002 Levorato saavutti pronssia sekä 100 että 200 metrillä. Levorato osallistui viisiin MM- kilpailuihin ja eteni välieriin 200 metrillä Sevillassa 1999 sekä 100 ja 200 metrillä Edmontonissa 2001. Hän voitti vuosina 1998–2011 yhteensä 15 Italian mestaruutta, joista 5 ulkoradoilla ja 10 sisäradoilla. == Henkilökohtaiset ennätykset == Lähde: Ulkoradat Matka Aika Paikka Päivä 100 m 11,14 NR Lausanne 4. heinäkuuta 2001 200 m 22,60 Sevilla 24. elokuuta 1999 300 m 36,30 Viareggio 22. elokuuta 2000 400 m 52,16 Milano 5. kesäkuuta 2002 Sisäradat Matka Aika Paikka Päivä 60 m 7,20 Maebashi 7. maaliskuuta 1999 200 m 23,14 NR Genova 2. maaliskuuta 2003 == Lähteet == Luokka:Italialaiset pikajuoksijat Luokka:Vuonna 1977 syntyneet Luokka:Elävät henkilöt
Chaviva Reiková

Chaviva Reiková (s. Marta) (21. heinäkuuta 1914 Nadabula, Itävalta-Unkari – 20. marraskuuta 1944 Banská Bystrica, Slovakian tasavalta) oli slovakianjuutalainen vastarintataistelija, joka otti osaa Slovakian kansannousuun Ison-Britannian salaisen palvelun agenttina. Saksan armeija teloitti hänet marraskuun lopulla 1944. == Elämä == === Varhaisvuodet === Reiková syntyi köyhään juutalaiseen suurperheeseen nykyään Rožňavaan kuuluvassa Nadabulan kylässä Itävalta-Unkarin keisarikunnassa. Noin vuonna 1930 hän liittyi sionistiseen Hashomer Hacair nuorisojärjestöön. Tähän aikaan hän myös vaihtoi nimensä Chavivaksi. === Palestiinassa === Vuoden 1939 lopulla Reiková muutti miehensä kanssa Ison-Britannian hallitsemaan Palestiinaan, jossa he edistivät juutalaisten siirtokuntien perustamista. Toisen maailmansodan kiihtyessä hän liittyi puolisotilaalliseen Hagana-järjestöön, jonka kautta hänet värvättiin brittien SOE-tiedusteluyksikön agentiksi. Reikován ryhmä koulutettiin luomaan tiedustelutukikohtia Saksan vasallivaltiona olleeseen Slovakiaan. Tukikohtien tehtävänä oli muun muassa auttaa liittoutuneiden lentäjiä pakenemaan akselivaltojen vankileireiltä. === Slovakiassa === Syyskuussa 1944 Reiková pudotettiin laskuvarjojoukkojen kanssa lähelle Zvolenia. Hän osallistui Slovakian kansannousuun, mutta sen kukistumisen jälkeen pakeni Keski-Slovakian vuorille, jonne perustettiin leiri vainotuille juutalaisille. Reiková jäi väijytykseen 31. lokakuuta, ja Saksan armeija teloitti hänet kuukauden kestäneiden kuulusteluiden jälkeen. == Muistaminen == Reiková haudattiin ensiksi Banská Bystricaan, mutta heti sodan jälkeen hänet siirrettiin Prahan Olšanskýn hautausmaalle. Vuonna 1952 hänet siirrettiin Israelin hallituksen pyynnöstä Israeliin, jonne hänet on haudattu Herzl-vuoren kupeeseen. Reikován mukaan on nimetty useita katuja ja saksalainen rauhanpalkinto Haviva Reik – Friedenspreis. Hän sai postuumisti Banská Bystrican kunniakansalaisuuden sekä mitalin osallisuudestaan Slovakian kansannousuun. == Lähteet == Luokka:Sionistit Luokka:Juutalaiset Luokka:Slovakialaiset henkilöt Luokka:Toisen maailmansodan henkilöt Luokka:Vuonna 1914 syntyneet Luokka:Vuonna 1944 kuolleet
Kakkosen kausi 2023

Kakkosen kausi 2023 on Suomen jalkapallon kolmanneksi korkeimman sarjatason kausi. Se pelataan kolmessa kahdentoista joukkueen lohkossa. == Joukkueet ja lohkojako == Lohko A: {| class="wikitable" style="width: 95%; text-align: left; margin: 0.5em 0.5em 0.5em 0.5em;" Joukkue Kaupunki Atlantis FC Akatemia Helsinki FC Futura Porvoo FC Kiffen Helsinki Klubi 04 Helsinki JIPPO Joensuu Lahden Reipas Lahti NJS Nurmijärvi PKKU Kerava PPJ Helsinki PK-35 Helsinki PEPO Lappeenranta TiPS Tikkurila == Sarjataulukot == === Lohko A === Lähde: Palloliitto ===Lohko B === Lähde: Palloliitto ===Lohko C=== Lähde: Palloliitto ==Parhaat pelaajat== Jalkapallon Pelaajayhdistys valitsi vuoden 2023 Kakkosen lohkojen parhaat pelaajat pelaajien oman äänestyksen perusteella: * Lohko A: David Ezeh (Klubi-04) * Lohko B: Lyon Firmino (FC Jazz) * Lohko C: Eemeli Raittinen (OLS) Pelipaikkojensa parhaiksi Kakkosessa valittiin: ===Lohko A=== *Vuoden maalivahti: Antonio Reguero (Klubi-04) *Vuoden puolustaja: Victor Matheus (JIPPO) *Vuoden keskikenttäpelaaja: Kukchi Yoshiaki (JIPPO) *Vuoden hyökkääjä: David Ezeh (Klubio-04) ===Lohko B=== *Vuoden maalivahti: Oskar Lyberopoulos (EPS) *Vuoden puolustaja: Benjamin Stroud (FC Jazz) *Vuoden keskikenttäpelaaja: Eino-Iivari Pitkälä (FC Jazz) *Vuoden hyökkääjä: Lyon Firmino (FC Jazz) ===Lohko C=== *Vuoden maalivahti: Antto Mikkonen (FC Vaajakoski) *Vuoden puolustaja: Rafinha (OLS) *Vuoden keskikenttäpelaaja: Matias Siltanen (KuPS Akatemia) *Vuoden hyökkääjä: Eemeli Raittinen (OLS) == Parhaat maalintekijät == ===Lohko A:=== 17 maalia: * David Ezeh (Klubi 04) 14 maalia: * Mustafa Beyai (PK-35) 12 maalia: * Miro Salminen (NJS) * Pablo Stupiski (PEPO Lappeenranta) 11 maalia: * Noah Kaijasilta (PK Keski-Uusimaa) 10 maalia: * Elias Kallio (PPJ) * Ajack Aling Deng (PK Keski- Uusimaa) * Shakur Boudali (PPJ) 9 maalia: * Yllson Lika (Klubi 04) * Yoshiaki Kikuchi (JIPPO) ===Lohko B:=== 20 maalia: * Lyon Dantas Firmino (FC Jazz) 16 maalia: * Eino-Iivari Pitkälä (FC Jazz) 15 maalia: * Elias Ahde (Pallo-Iirot) 12 maalia: * / Ayuub Ahmed-Nur (EPS) 11 maalia: * Gerald Ben (Ilves-Kissat) * Milad Zanidpour (Ilves-Kissat) * Aleksi Tanninen (Honka Akatemia) 10 maalia: * Ville Kiiski (EPS) * Daniel Langhoff (GrIFK) 9 maalia: * Leonard Ibekwe Chijioke (HJK Klubi O4) ===Lohko C:=== 16 maalia: * Eemeli Raittinen (OLS) 15 maalia: * Samir Isanovic (Närpes Kraft) 14 maalia: * Felipe Zuca (GBK) 13 maalia: * Tomas Varhi (RoPS) 11 maalia: * Danila Bulgakov (OLS) * Matias Sarlin (FCV) * Shkelqim Xhosa (VIFK) 10 maalia: * Pietro Kytölaakso (GBK) 9 maalia: * Ville Moilanen (TP-47) 8 maalia: * Balogun Adebowale (OTP) * Benjamin Simsek (OTP) Lähde: == Lähteet == Luokka:Kakkosen kaudet Luokka:Jalkapallosarjojen kausi 2022–2023/2023
Pekka Nuorti

J. Pekka Nuorti (s. 1960)Nuorti, J. Pekka, 1960–, Finto, viitattu 4.4.2023. on suomalainen epidemiologi, joka toimii epidemiologian professorina Tampereen yliopistossa. Aiemmin hän on työskennellyt myös Kansanterveyslaitoksessa, Yhdysvaltain tautikeskuksessa ja Maailman terveysjärjestössä.Pekka Nuorti, Tampereen yliopisto, viitattu 4.4.2023. "His expertise and research interests include epidemiology and prevention of infectious diseases, vaccine- preventable diseases, outbreak investigations, epidemiologic methods, evaluating prevention program impact, registry-based studies and developing evidence-based public health policy." Nuorti väitteli lääketieteen tohtoriksi Helsingin yliopistossa vuonna 2000.Riitta Heiskanen: Pneumokokkitaudit kuriin rokotuksin, Helsingin Sanomat, 1.11.2000, viitattu 4.4.2023. Hän tutkii muun muassa tartuntatautien epidemiologiaa ja ehkäisemistä, tautien estämistä rokotteilla ja tautien puhkeamista. == Julkaisut == * Pekka Nuorti: Epidemiology of Invasive Pneumococcal Disease in Adults: Implications for Prevention (väitöskirja). Kansanterveyslaitos, 2000. http://urn.fi/URN:ISBN:952-91-2710-3 * Eija Kela, Pekka Holmström ja Pekka Nuorti (toim.): Tartuntataudit Suomessa 1995–1999. Kansanterveyslaitos, 2000. https://urn.fi/URN:ISBN:951-740-167-1 == Lähteet == == Aiheesta muualla == * Tampereen yliopiston tutkimusportaali * Google Scholar Luokka:Suomalaiset professorit Luokka:Tampereen yliopiston professorit Luokka:Vuonna 1960 syntyneet Luokka:Elävät henkilöt
Konstruktori

Konstruktori eli rakentaja tai muodostin on olio-ohjelmoinnissa käytetty termi luokan erikoistyyppiselle metodille, joka sallii olion konfiguroimisen välittömästi sen luomisen yhteydessä. Konstruktorit ottavat yleensä parametreinaan arvoja, joita se asettaa luodun olion jäsenmuuttujien arvoiksi, valmistellakseen olion käyttöä varten, mutta se voidaan myös kirjoittaa olemaan ottamatta lainkaan ulkoisia parametreja. Konstruktori muistuttaa instanssimetodia, mutta toisin kuin metodilla, rakentajalla ei ole selkeää palautusarvoa, se ei ole implisiittisesti periytynyt ja sitä yleensä koskevat erityiset säännöt näkyvyysmääreiden kohdalla. Konstruktorit nimetään useimmiten samalla nimellä kuin luokat, joista ne löytyvät. Konstruktori alustaa olion muuttujat sekä rajaa olion tilaan liittyvät tiedot. Useimmat ohjelmointikielet sallivat konstruktorin kuormituksen, joka tarkoittaa useamman samalla nimellä olevan konstruktorin kirjoittamista, jotka kuitenkin saavat argumentteinaan eri tyyppiset tai eri määrän parametreja, tällöin sallien luokan instanssien luomisen käyttäen eri parametreja. == Konstruktori tyypit == Olio-ohjelmoinnissa on useita erilaisia konstruktorityyppejä, joista jokaisella on omat ainutlaatuiset ominaisuutensa: === Oletuskonstruktorit === Olio-ohjelmointikielissä (kuten Javassa), kun ohjelmoija ei eksplisiittisesti määrittele konstruktoria, kääntäjä luo sellaisen. Periaatteessa oletuskonstruktorit asettavat tiedot oletusarvoihin. Yleensä se on nullary konstruktori, jota voidaan kutsua ilman argumentteja. Lisäksi oletuskonstruktori puuttuu lähdekooditiedostosta ja se luodaan .class- tiedostoon käännösvaiheessa. === Parametroidut konstruktorit === Konstruktoria, joka ottaa yhden tai useamman argumentin, kutsutaan parametroiduiksi konstruktoriksi. Parametrisoidun konstruktorin käytettäessä konstruktorifunktion on hyväksyttävä alkuarvot argumenteiksi. Joissakin olio- ohjelmointikielissä parametrisoitu konstruktori voidaan kutsua kahdella eri tavalla: eksplisiittisesti ja implisiittisesti. Javassa eksplisiittisen kutsun aikana käytetään "new" avainsanaa ja vaaditut arvot välitetään argumentteina konstruktorille. Implisiitti (eli shorthand) menetelmä toisaalta parantaa suuresti syntaksin tiiviyttä ja koodin luettavuutta. === Kopiomuodostimet === Erityinen konstruktorityyppi, jota käytetään uuden olion luomiseen saman luokan olemassa olevan olion kopiona, kutsutaan kopiomuodostimeksi. Kopiomuodostin ottaa yleensä viitteen saman luokan olioon argumenttina, ja sen yleinen tavoite on luoda identtinen kopio argumentiksi otetusta oliosta. Javassa toinen tapa kopioida olio on Cloneable-rajapinnanJava™ Platform Standard Ed. 8: Interface Cloneable toteuttamisen kautta, joka on matalan tason kopiointitekniikka.Vanhala Erno: Olioiden kopioinnista LUT CT60A2411 Olio-ohjelmointi. Linkki. === Muunnosrakentajat === Jotkin olio- ohjelmointikielet (ensisijaisesti C++) sisältävät myös muunnosrakentajia, joiden avulla kääntäjä voi implisiittisesti luoda luokkaan kuuluvan olion toisesta tyypistä. Muunnosrakentajia voidaan kutsua myös eksplisiittisesti. == Lähteet == Luokka:Olio-ohjelmointi
PinkNews

PinkNews on brittiläinen HLBT-yhteisölle suunnattu verkkolehti. Lehden perusti Benjamin Cohen heinäkuussa vuonna 2005 ja sen kohderyhmänä on brittiläinen sekä maailmanlaajuinen yleisö. Lehden sisältö koostuu HLBT-oikeuksien kansainvälisen kehityksen seuraamisesta sekä julkisuuden henkilöiden ja poliittisten vaikuttajien haastatteluista. Vuodesta 2006 PinkNewsistä julkaistiin printtiversio, mutta se lakkautettiin vuonna 2007. PinkNews oli vuodesta 2008 ensimmäinen HLBT-julkaisija Snapchatissä. Lehden liikevoitto vuonna 2021 oli 2 miljoonaa puntaa. PinkNews on laajalevikkisimpiä HLBT- julkaisuja kansainvälisesti. ==Lähteet== Luokka:Seksuaali- ja sukupuolivähemmistöjen lehdet Luokka:Brittiläiset sanomalehdet Luokka:Verkkolehdet
Ready to Be

Ready to Be on eteläkorealaisen Twicen kahdestoista EP, joka julkaistiin 10. maaliskuuta 2023. Albumi sisältää seitsemän kappaletta, mukaan lukien singlet ”Set Me Free” ja ”Moonlight Sunrise”. Ready to Be menestyi kaupallisesti hyvin, se myi julkaisuviikkonaan yli 1,4 miljoonaa kappaletta. Albumi nousi Billboard 200 -listan toiselle sijalle julkaisun jälkeen. Albumi nousi myös Billboardin World Albums -listalla ja yhtye nousi Artist 100 -listalla. == Kappaleet == == Lähteet == Luokka:Twicen albumit Luokka:Vuoden 2023 EP:t
Katie Hobbs

Katie Hobbs (s. 28. joulukuuta 1969) on yhdysvaltalainen sosiaalityöntekijä ja poliitikko, joka on vuodesta 2023 lähtien toiminut Arizonan kuvernöörinä. Hän edustaa demokraattista puoluetta. == Tausta == Hobbs syntyi Tempessä vuonna 1969. Lapsuudenkoti oli keskiluokkainen, josta Hobbs katsoi oppineensa palvelualttiuden. Hobbsilla on kaksoissisko, joka on sittemmin valmistunut luokanopettajaksi. Hobbs opiskeli ensin Pohjois-Arizona yliopistossa, josta hän valmistui kandidaatiksi vuonna 1992 pääaineenaan sosiaalitiede. Hän jatkoi opintojaan Arizonan osavaltionyliopistossa valmistuen maisteriksi vuonna 1995. Hän on työskennellyt sosiaalityöntekijänä vuodesta 1992 lähtien erikoistuen muun muassa kotiväkivaltaan ja kodittomuuteen. == Poliittinen ura == Arizonan osavaltion edustajainhuoneeseen Hobbs valittiin ensimmäisen kerran vuonna 2011. Vuonna 2014 hänet valittiin osavaltion senaattiin. Hän toimi muun muassa sosiaali- ja terveydenhuolosta vastaavassa komiteassa. Senaatissa hän oli myös vähemmistöpuheenjohtaja. Vuonna 2018 Hobbs valittiin Arizonan sisäministeriksi. Hän vastasi kaudellaan myös koronapandemian hoidosta osavaltiossa. Lisäksi vuoden 2020 presidentinvaalien jälkimainingeissa Arizonassa suoritettiin äänten tarkastuslaskenta Maricopan piirikunnassa. Joe Biden oli saanut piirikunnassa yli 45 000 ääntä ja voittanut Arizonassa ensimmäisenä demokraattien presidenttiehdokkaana sitten Bill Clintonin. Äänten tarkastuslaskennasta vastasi floridalainen Cyber Ninjas -niminen yritys, jolla ei ollut mitään aikaisempaa kokemusta äänten tarkastuslaskennasta eikä liittovaltion sertifikaattia toiminnalleen. Kun republikaanit luovuttivat äänestyskoneet tarkastuslaskennan tekevälle yritykselle, sisäministeri Hobbs katsoi, ettei niiden turvallisuudesta ole enää takuita ja piirikunnan on hankittava uudet tilalle. === Kuvernöörinä === Vuoden 2022 kuvernöörinvaaleissa Hobbsin vastaehdokas oli republikaanien Kari Lake. Tämä oli entisen presidentin Donald Trumpin tukija ja oli aiemmin kyseenalaistunut vuoden 2020 presidentinvaalien tuloksen. Lake hävisi vaalit hieman yli 17 000 äänellä, mutta kyseenalaisti vaalituloksen. Maricopan piirikunnan tuomari katsoi kuitenkin, ettei Laken väitteelle löytynyt tarpeeksi todisteita ja hylkäsi tapauksen. Hobbs vannoi virkavalansa 2. tammikuuta 2023. Kuvernöörinä Hobbs on antanut useita kuvernöörin määräyksiä, joilla on muun muassa kielletty osavaltion virastoja ja niiden palkkaamia alihankkijoita syrjimästä työntekijöitä seksuaali- ja sukupuoli-identiteetin perusteella sekä perustettu vankiloita valvova itsenäinen komissio. Oltuaan virassa 100 päivää, 19. huhtikuuta 2023, Hobbs oli myös käyttänyt veto-oikeuttaan ennätykselliset 63 kertaa. ==Yksityiselämä== Hobbs on vuodesta 1996 lähtien ollut naimisissa lasten terapeuttina toimivan Patrick Goodmanin kanssa. Parilla on kaksi aikuista lasta. == Lähteet == == Aiheesta muualla == * Luokka:Arizonan kuvernöörit Luokka:Yhdysvaltalaiset demokraattipoliitikot Luokka:Vuonna 1969 syntyneet Luokka:Elävät henkilöt
Akropolis-ralli 1993

Akropolis-ralli 1993 (viralliselta nimeltään 40. Acropolis Rally) oli rallin maailmanmestaruussarjan kilpailu kaudella 1993. Kilpailu järjestettiin 30. toukokuuta - 1\. kesäkuuta 1993 Ateenassa. Kilpailu oli kauden kuudes ja erikoiskokeiden yhteispituus oli . Kilpailun voitti Miki Biasion, jolle voitto oli viimeinen rallin MM-sarjassa. Biasionin ja hänen tallikaverinsa François Delecourin autot kärsivät ylikuumenemisesta ja Delecour joutui sen vuoksi keskeyttämään. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Miki Biasion Tiziano Siviero Ford Escort RS Cosworth 6:54.35 0.0 2\. Carlos Sainz Luis Moya Lancia Delta HF Integrale 6:55.48 +1.13 3\. Armin Schwarz Nicky Grist Mitsubishi Lancer Evo I 6:57.19 +2.44 4\. Andrea Aghini Sauro Farnocchia Lancia Delta HF Integrale 7:00.15 +5.40 5\. Gustavo Trelles Jorge Del Buono Lancia Delta HF Integrale 7:02.39 +8.04 6\. Tommi Mäkinen Seppo Harjanne Lancia Delta HF Integrale 7:02.44 +8.09 7\. Alessandro Fiorio Vittorio Brambilla Lancia Delta HF Integrale 7:23.44 +29.09 8\. Konstantinos Apostolou Mihalis Kriadis Lancia Delta Integrale 16V 7:39.00 +44.25 9\. Nikos Tsadaris Elias Kafaoglou Lancia Delta HF Integrale 7:39.45 +45.10 10\. Alessandro Fassina Luigi Pirollo Mazda 323 GT-R 8:08.04 +1:13.29 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1993 Luokka:Akropolis-ralli
Akropolis-ralli 1990

Akropolis-ralli 1990 (viralliselta nimeltään 37. Acropolis Rally) oli rallin maailmanmestaruussarjan kilpailu kaudella 1990. Kilpailu järjestettiin 3. - 6\. kesäkuuta 1990 Ateenassa. Kilpailu oli kauden viides ja erikoiskokeiden yhteispituus oli (suunniteltu pituus oli ). Kilpailun voitto oli Carlos Sainzin ensimmäinen rallin maailmanmestaruussarjassa. Mikael Ericsson, Didier Auriol ja Miki Biasion kärsivät teknisistä ongelmista ja kilpailusta tuli pian Kankkusen ja Sainzin välinen. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Carlos Sainz Luis Moya Toyota Celica GT-Four 7:34.44 0.0 2\. Juha Kankkunen Juha Piironen Lancia Delta Integrale 16V 7:35.30 +0.46 3\. Miki Biasion Tiziano Siviero Lancia Delta Integrale 16V 7:37.42 +2.58 4\. Mikael Ericsson Claes Billstam Toyota Celica GT-Four 7:49.40 +14.56 5\. Alessandro Fiorio Luigi Pirollo Lancia Delta Integrale 16V 8:02.07 +27.23 6\. Michele Rayneri Loris Roggia Lancia Delta Integrale 16V 8:22.08 +47.24 7\. Giannis Vardinogiannis Konstantinos Stefanis Lancia Delta Integrale 16V 8:36.57 +1:02.13 8\. Ian Duncan Yvonne Mehta Subaru Legacy RS 8:52.39 +1:17.55 9\. Gustavo Trelles Daniel Muzio Lancia Delta Integrale 16V 8:59.10 +1:24.26 10\. Pavlos Moschoutis Efthimios Sassalos Nissan 200SX 9:02.05 +1:27.21 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1990 Luokka:Akropolis-ralli
Safari-ralli 1990

Safari-ralli 1990 (viralliselta nimeltään 38. Marlboro Safari Rally) oli rallin maailmanmestaruussarjan kilpailu kaudella 1990. Kilpailu järjestettiin 11. - 16\. huhtikuuta 1990 Nairobissa. Kilpailu oli kauden neljäs. Kilpailun reitti kulki avoimilla teillä, joilla oli 83 aikatarkastuspistettä ja yksi erikoiskoe. Reitin kokonaispituus oli . Kilpailuun lähti 59 autokuntaa, joista 10 pääsi maaliin. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Björn Waldegård Fred Gallagher Toyota Celica GT-Four 8:39.11 0.0 2\. Juha Kankkunen Juha Piironen Lancia Delta Integrale 16V 9:17.23 +38.12 3\. Mikael Ericsson Claes Billstam Toyota Celica GT-Four 11:26.58 +2:47.47 4\. Carlos Sainz Luis Moya Toyota Celica GT-Four 12:58.42 +4:19.31 5\. Kenjiro Shinozuka John Meadows Mitsubishi Galant VR-4 15:11.31 +6:32.20 6\. Jim Heather-Hayes Anton Levitan Subaru Legacy RS 15:12.40 +6:33.29 7\. Rudolf Stohl Reinhard Kaufmann Audi 90 Quattro 17:49.58 +9:10.47 8\. Patrick Njiru David Williamson Subaru Legacy RS 18:04.51 +9:25.40 9\. Ashok Pattni Bob Khan Daihatsu Charade 1.3i 28:54.51 +20:15.40 10\. Steve Anthony Philip Valentine Daihatsu Charade 1.3i 30:49.30 +22:10.19 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1990 Luokka:Safari-ralli
Monte Carlo -ralli 1990

Monte Carlo -ralli 1990 (viralliselta nimeltään 58. Rallye Automobile de Monte-Carlo) oli rallin maailmanmestaruussarjan kilpailu kaudella 1990. Kilpailu järjestettiin 19. - 25\. tammikuuta 1990 Monacossa. Kilpailu oli kauden ensimmäinen ja erikoiskokeiden yhteispituus oli (suunniteltu pituus oli ). Kartanlukija Francis Mallaussène kuoli seitsemännellä erikoiskokeella 22. tammikuuta 1990 kun Jean-Claude Bertaudiéren ajama auto suistui tieltä 200 metriä syvään rotkoon. Silminnäkijöiden mukaan auto suistui tieltä öljyläikässä, joka oli tullut aiemmin ajaneen auton moottorin rikkoutumisesta. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Didier Auriol Bernard Occelli Lancia Delta Integrale 16V 5:56.52 0.0 2\. Carlos Sainz Luis Moya Toyota Celica GT-Four 5:57.44 +0.52 3\. Miki Biasion Tiziano Siviero Lancia Delta Integrale 16V 6:00.31 +3.39 4\. Dario Cerrato Giuseppe Cerri Lancia Delta Integrale 16V 6:04.43 +7.51 5\. Armin Schwarz Klaus Wicha Toyota Celica GT-Four 6:06.04 +9.12 6\. Bruno Saby Daniel Grataloup Lancia Delta Integrale 16V 6:10.09 +13.17 7\. Mikael Ericsson Claes Billstam Toyota Celica GT-Four 6:16.33 +19.41 8\. Timo Salonen Voitto Silander Mazda 323 4WD 6:18.33 +21.41 9\. François Delecour Christian Gilbert Peugeot 309 GTI 6:18.45 +21.53 10\. Bertrand Balas Eric Lainé Lancia Delta Integrale 16V 6:38.52 +42.00 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com Luokka:MM-rallikausi 1990 Luokka:Monte Carlo -ralli
Elis Johansson

Elis Henrik Johansson (12. marraskuuta 1906 Helsinki – 26. helmikuuta 1990 Helsinki) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen. Viitattu 5.4.2023. Johanssonin vanhemmat olivat kirjapainonjohtaja Henrik Johansson ja Ida Maria Salin ja puoliso vuodesta 1934 Carin Viktoria Malmgren. Johansson tuli ylioppilaaksi Nya svenska läroverket i Helsingforsista 1925 ja valmistui metsänhoitajaksi Helsingin yliopistosta 1928. Opintomatkoja hän teki useisiin eri maihin 1940-luvulta aina 1960-luvulle asti. Johansson oli ylimääräinen metsänhoitaja Metsähallituksen Länsi-Suomen piirissä 1928, Perä-Pohjolan piirikuntakonttorissa 1929–1930 ja Pohjanmaan piirikuntakonttorissa 1931–1937 sekä apulaismetsänhoitaja Pohjanmaan piirikunnassa 1938, kulkulaitosten ja yleisten töiden ministeriön metsätöiden palkkatarkastaja Pohjois-Karjalassa 1938–1939 ja sitten Hackmanin piirimetsänhoitaja Joensuussa 1939–1965, metsäpäällikkö 1965–1973 ja johtokunnan jäsen 1969–1973. Sota-aikana hän palveli ensin kenttätykistössä ja sitten metsänhoitajana Itä-Karjalan sotilashallinnossa. Hänellä oli myös useita luottamustehtäviä. Metsäneuvoksen arvonimen Johansson sai 1971. == Lähteet == ==Aiheesta muualla== * Luokka:Suomalaiset metsänhoitajat Luokka:Suomalaiset yritysjohtajat Luokka:Suomalaiset virkamiehet Luokka:Vuonna 1906 syntyneet Luokka:Vuonna 1990 kuolleet
Karoliina Partanen

Anna Karoliina Partanen (s. 1983https://vaalit.yle.fi/vaalikone/eduskuntavaalit2023/9/ehdokkaat/866?lang=fi- FI Jyväskylähttps://www.eduskunta.fi/FI/kansanedustajat/Sivut/1520.aspx) on suomalainen kokoomuslainen poliitikko. Hän on toiminut kansanedustajana Savo- Karjalan vaalipiiristä vuodesta 2023. Partanen on Kuopion kaupunginvaltuuston jäsen ja Pohjois-Savon hyvinvointialueen aluevaltuutettu ja maakuntavaltuutettu. == Tausta == Jyväskylässä syntynyt Partanen asui lapsuudessaan neljä vuotta Siilinjärvellä ennen muuttoa Kuopioon. Hän valmistui oikeustieteen maisteriksi Lapin yliopistosta vuonna 2007 ja sai varatuomarin arvon vuonna 2012. Partanen työskenteli Suomen lähi- ja perushoitajaliitto SuPerin lakimiehenä vuosina 2007–2014. Hän työskenteli vuosina 2014–2023 asianajajana kuopiolaisessa Asianajotoimisto Fortessa. Töidensä ohella Partanen on toiminut muun muassa Kuopion yrittäjien hallituksen jäsenenä sekä nykytaiteen festivaali Antin hallituksen jäsenenä. Partasella on yksi poika. Vuonna 2024 Asianajajaliitto käsitteli Partasta koskevan kantelun, totesi tämän toimineen usealla tavalla hyvän asianajotavan vastaisesti ja olisi erottanut Partasen liiton jäsenyydestä, jollei tämä olisi jo itse eronnut tultuaan valituksi kansanedustajaksi. Kantelun Partasesta oli tehnyt tämän entinen asiakas. == Poliittinen ura == Partanen valittiin Kuopion kaupunginvaltuustoon vuoden 2021 kuntavaaleissa 440 äänellään. Aluevaaleissa 2022 hän oli kokoomuksen listan kolmas ja tuli valituksi Pohjois-Savon hyvinvointialueen valtuustoon 753 äänellään. Partanen valittiin eduskuntaan vuoden 2023 eduskuntavaaleissa.https://www.is.fi/politiikka/art-2000009494316.html Hän on Pohjoismaiden neuvoston Suomen valtuuskunnan puheenjohtaja.https://www.eduskunta.fi/FI/tiedotteet/Sivut/PNistuntoviikkoOslossa2023.aspx == Lähteet == Luokka:Kansallisen Kokoomuksen poliitikot Luokka:Kuopion kaupunginvaltuutetut Luokka:Savo-Karjalan vaalipiiri Luokka:Suomalaiset asianajajat Luokka:Nykyiset kansanedustajat Luokka:Vuonna 1983 syntyneet Luokka:Elävät henkilöt Luokka:Pohjois-Savon aluevaltuutetut
Timo Suhonen

Timo Suhonen (s. 1974https://vaalit.yle.fi/vaalikone/eduskuntavaalit2023/9/ehdokkaat/663?lang=fi- FI Varkaushttps://www.eduskunta.fi/FI/kansanedustajat/Sivut/1521.aspx) on suomalainen sosiaalidemokraattinen poliitikko. Suhonen on Varkauden kaupunginvaltuuston jäsen ja Pohjois-Savon maakuntavaltuutettu. Suhonen työskentelee Teollisuusliiton järjestämistoimitsijana. Suhonen valittiin eduskuntaan vuoden 2023 eduskuntavaaleissa.https://www.is.fi/politiikka/art-2000009494316.html Vuoden 2019 eduskuntavaaleissa Suhonen voitti ensimmäisessä ääntenlaskennassa Tuula Väätäisen 36 äänellä, ja hänestä piti tulla kansanedustaja. Tarkennuslaskennassa kuitenkin selvisi, että Väätäinen oli sittenkin voittanut Suhosen 65 äänellä ja täten hänestä tuli kansanedustaja Suhosen sijaan. == Yksityiselämä== Suhosella diagnosoitiin keliakia vuonna 2013. Hänet valittiin Keliakialiiton puheenjohtajaksi toukokuussa 2024, ja hänen kautensa alkaa vuoden 2025 alussa. == Vaalimenestys == {| class="prettytable" Kunnallisvaalit Kunnallisvaalit Kunnallisvaalit Kunnallisvaalit Kunnallisvaalit Vuosi Kunta Äänet Tulos 2008 Varkaus 129 valittiin 2012 Varkaus 270 valittiin 2017 Varkaus 399 valittiin 2021 Varkaus 667 valittiin == Lähteet == == Aiheesta muualla == * Luokka:Nykyiset kansanedustajat Luokka:Suomen Sosialidemokraattisen Puolueen poliitikot Luokka:Varkauden kaupunginvaltuutetut Luokka:Savo-Karjalan vaalipiiri Luokka:Vuonna 1974 syntyneet Luokka:Elävät henkilöt